Document ID: 32012R0721
Publication Date: 2012-08-06

Title and Content:
IZVEDBENA UREDBA KOMISIJE (EU) št. 721/2012
z dne 6. avgusta 2012
o prepovedi ribolovnih dejavnosti za plovila s parangalom, ki plujejo pod zastavo Grčije ali Malte ali so v navedenih državah registrirana, v zvezi z ribolovom navadnega tuna v Atlantskem oceanu vzhodno od 45° zahodne zemljepisne dolžine in v Sredozemskem morju
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,
ob upoštevanju naslednjega:
(1)
Uredba Sveta (EU) št. 44/2012 z dne 17. januarja 2012 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah, ki niso del EU, za nekatere staleže rib in skupine staležev rib, za katere veljajo mednarodna pogajanja ali sporazumi, za leto 2012 (2) določa količino navadnega tuna, ki jo lahko v letu 2012 ulovijo ribiška plovila Evropske unije v Atlantskem oceanu vzhodno od 45° zahodne zemljepisne dolžine in v Sredozemskem morju.
(2)
Uredba Sveta (ES) št. 302/2009 z dne 6. aprila 2009 o vzpostavitvi večletnega načrta za obnovo staleža modroplavutega tuna v vzhodnem Atlantiku in Sredozemskem morju, spremembah Uredbe (ES) št. 43/2009 in razveljavitvi Uredbe (ES) št. 1559/2007 (3) od držav članic zahteva, da obvestijo Komisijo o individualnih kvotah, dodeljenih njihovim plovilom z dolžino nad 24 metrov, pri plovilih za ulov z dolžino manj kot 24 m pa vsaj o kvotah, dodeljenih organizacijam proizvajalcev ali skupinam plovil, ki lovijo s podobno opremo.
(3)
Skupna ribiška politika je zasnovana tako, da s trajnostnim izkoriščanjem živih vodnih virov na podlagi previdnostnega pristopa zagotavlja dolgoročno sposobnost preživetja ribiškega sektorja.
(4)
Kadar Komisija v skladu s členom 36(2) Uredbe (ES) št. 1224/2009 na podlagi podatkov držav članic in drugih podatkov, ki jih ima, ugotovi, da za ribolovne možnosti, ki so na voljo Evropski uniji, državi članici ali skupini držav članic, velja, da so bile izčrpane za eno ali več orodij oziroma ladjevij, o tem obvesti zadevne države članice in prepove ribolovne dejavnosti za zadevno območje, orodje, stalež, skupino staležev ali ladjevje, vključeno v te posebne ribolovne dejavnosti.
(5)
Informacije, ki jih ima Komisija, kažejo, da so bile ribolovne možnosti za navadnega tuna v Atlantskem oceanu vzhodno od 45° zahodne zemljepisne dolžine in v Sredozemskem morju, dodeljene plovilom s parangalom, ki plujejo pod zastavo Grčije ali Malte ali so v navedenih državah registrirana, izčrpane.
(6)
Grčija je 3. maja 2012 Komisijo obvestila, da je svojim plovilom s parangalom, ki so v letu 2012 lovila navadnega tuna, prepovedala ribolovne dejavnosti, in sicer od navedenega dne ob 00:00 dalje.
(7)
Malta je 2. julija 2012 Komisijo obvestila, da je svojim plovilom s parangalom, ki so v letu 2012 lovila navadnega tuna, prepovedala ribolovne dejavnosti, in sicer od 1. julija ob 00:00 dalje.
(8)
Brez poseganja v navedene ukrepe Grčije in Malte je nujno, da Komisija potrdi prepoved ribolova navadnega tuna v Atlantskem oceanu vzhodno od 45° zahodne zemljepisne dolžine in v Sredozemskem morju s 3. majem 2012 ob 00:00 za plovila s parangalom, ki plujejo pod zastavo Grčije ali so v njej registrirana, in od 1. julija 2012 ob 00:00 za plovila s parangalom, ki plujejo pod zastavo Malte ali so v njej registrirana -
SPREJELA NASLEDNJO UREDBO:
Člen 1
Ribolov navadnega tuna v Atlantskem oceanu vzhodno od 45° zahodne zemljepisne dolžine in v Sredozemskem morju s plovili s parangalom, ki plujejo pod zastavo Grčije ali so v tej državi registrirana, se prepove najpozneje s 3. majem 2012 ob 00:00.
Po tem datumu je prepovedano tudi obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati navedeni stalež, ki ga ulovijo navedena plovila.
Člen 2
Ribolov navadnega tuna v Atlantskem oceanu vzhodno od 45° zahodne zemljepisne dolžine in v Sredozemskem morju s plovili s parangalom, ki plujejo pod zastavo Malte ali so v tej državi registrirana, se prepove najpozneje s 1. julijem 2012 ob 00:00.
Po tem datumu je prepovedano tudi obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati navedeni stalež, ki ga ulovijo navedena plovila.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. avgusta 2012

Classification:
Level 1 Topics: 100154
100161
100156
100155
Level 2 Topics: 100277
100283
100282
100252
100240
100243
Level 3 Topics: 5283
122
2106
4590
5913
3146
4522
912
c_b2c019c8
3544
2200
2476
All Topics: 1182
1774
1879
2110
2282
2437
2879
4829
544
997